da da da da de en en fi da da en da da da da da da sv sv id fi da da de en da fr en da da nl da nb da da da da da da da da da da da da da da da da da da da da da da da da da da da da da da da da da da da da da da da de da sv da en da sv ja ru pl hy da sv da en da en da da da da da da da da da da da da en da da da en da en da en da da en da da da da it th da da it en da da it en da da it en da da it mr da da
Beretning om revisionen af EU-midler i Danmark i 2009 | Rigsrevisionen
Sådan laver vi større undersøgelser
Beretningen giver en sammenhængende vurdering af regnskabsforvaltningen af EU-midler i Danmark og redegør for den revision, der underbygger erklæringen. EU-midler er et væsentligt indtægts- og udgiftsområde, der har Europa-Kommissionens og Europa-Parlamentets store bevågenhed. Rigsrevisionen samarbejder og videndeler med rigsrevisionerne i de øvrige EU-lande og med Den Europæiske Revisionsret for at forbedre kontrollen med og administrationen af EU-midler i EU. Beretningen vil kunne indgå i bestræbelserne på at forbedre kontrollen med og administrationen af EU-midler i Danmark.
Den 17. november 2010 behandlede Statsrevisorerne
Beretning nr. 17/2009 om revisionen af EU-midler i Danmark i 2009
Statsrevisorerne afgav beretningen til Folketinget med nedenstående bemærkning:
"EU-midler revideres af Rigsrevisionen på samme måde som andre statslige udgifter og indtægter i det omfang, de indgår i statsregnskabet.
EU-indtægterne var i statsregnskabet for 2009 opgjort til ca. 9,5 mia. kr., og EU-udgifterne var opgjort til ca. 19,1 mia. kr.
Hertil kommer de tilskud, som private modtager direkte fra Europa-Kommissionen. Endvidere har statslige virksomheder i 2009 modtaget direkte projekttilskud på ca. 547 mio. kr., som ikke indgår i statsregnskabet, men alligevel revideres af Rigsrevisionen i forbindelse med revisionen af de statslige virksomheders regnskaber.
Statsrevisorerne konstaterer, at regnskabsforvaltningen for EU-midler i Danmark samlet set fungerer tilfredsstillende.
Regnskaberne for EU-indtægter og EU-udgifter for 2009 er udarbejdet i overensstemmelse med de statslige regnskabsregler, og regnskaberne giver et retvisende billede af indtægter og udgifter samt af den finansielle stilling ved årets udløb.
Statsrevisorerne bemærker, at Rigsrevisionen har afgivet supplerende oplysning om:
at de konstaterede svagheder i enkeltbetalingsordningen på landbrugsområdet har givet anledning til en underkendelse, dvs. krav om, at Danmark tilbagebetaler tidligere modtagne EU-midler i størrelsesordenen 195 mio. kr.
at Danmark har tilbagebetalt 750 mio. kr. for 2002, 2003 og 2004 som følge af en underkendelse vedrørende den tidligere hektarstøtteordning. Tilbagebetalingen er i overensstemmelse med forordningsbestemte regler sket ved modregning i Europa-Kommissionens refusion af landbrugsstøtten i 2009 - selv om de danske myndigheder har indbragt sagen for EU-Domstolen, hvor den endnu ikke er afgjort.
at forvaltningen af landbrugsordningerne vedrørende markblokregistret og arealkontrollen, krydsoverensstemmelseskontrollen og kontrollen med betalingsrettigheder på visse områder bør forbedres
at SKAT fortsat bør arbejde med at mindske antallet af fejl i virksomhedernes toldangivelser, selv om der er tale om små og modsatrettede beløb.
Statsrevisorerne finder det positivt, at erklæringen om revisionen af EU-midler i Danmark afgives i en særlig beretning, da det tydeliggør Rigsrevisionens overordnede vurdering af EU-området i Danmark. Beretningen kan således være et bidrag til det arbejde, som Europa-Kommissionen, Den Europæiske Revisionsret og rigsrevisionerne i EU-landene udfører i bestræbelserne på at forbedre forvaltningen af EU-midler i EU."
Klima- og energiministerens redegørelse af 15. december 2010 (PDF)
Økonomi- og erhvervsministerens redegørelse af 18. januar 2011 (PDF)
Miljøministerens redegørelse af 21. januar 2011 (PDF)
Fødevareministerens redegørelse af 21. januar (PDF)
Skatteministerens redegørelse af 24. januar 2011 (PDF)
Finansministerens redegørelse af 25. januar 2011 (PDF)
Videnskabsministerens redegørelse af 25. januar 2011 (PDF)
Rigsrevisors notat af 25. februar 2011
Notatet vedrører beretning nr. 17/2009 om revisionen af EU-midler i Danmark i 2009.
Beretningen handlede om revisionen af EU-midler i Danmark i 2009, dvs. revisionen af de indtægter, som Danmark har modtaget fra EU (EU-indtægter), og de bidrag, som Danmark har betalt til EU (EU-udgifter). Revisionen omfattede EU-indtægter fra landbrugsordninger under Ministeriet for Fødevarer, Landbrug og Fiskeri, fra Den Europæiske Socialfond og Den Europæiske Regionalfond (strukturfondene) under Økonomi- og Erhvervsministeriet og endelig projekttilskud givet direkte fra Europa-Kommissionen til institutioner under 4 ministerier. Endvidere omfattede revisionen EU-udgifter under Skatteministeriet. Beretningen indeholdt endvidere Rigsrevisionens erklæring om revisionen af EU-midler i Danmark.
Ministrene præsenterer i deres redegørelser de initiativer, de har igangsat i 2010, og de initiativer, de vil igangsætte i 2011 med henblik på at imødekomme de behov for forbedringer, som fremgår af Rigsrevisionens beretning og Statsrevisorernes bemærkninger.
Rigsrevisionen vil i de kommende årlige beretninger om revisionen af EU-midler i Danmark følge de omtalte sager vedrørende:
udviklingen af et konsolideret dansk EU-regnskab.
T: 33 92 84 00
Dette website anvender cookies
Vi bruger cookies til at huske dit cookievalg. Enkelte elementer til fx at vise indhold fra sociale medier kan sætte tredjeparts cookies, ligesom funktionalitet til statistik også kan sætte cookies. Vi bestræber os på at sitet virker uden brug af cookies.
Læs mere om cookies
Hvilke cookies ønsker du at benytte?
Tillad valgteTillad kun teknisk nødvendige cookiesTillad alle cookies
Bliver brugt til at lagre din accept af cookies på sitet, så dit valg er gemt, næste gang du besøger siden.
Aflæser skærmstørrelse, så billeder sendes så komprimeret som muligt
Gemmer, hvilke tilvalg af cookies du har valgt, med en tidskode for valget
Gemmer oplysninger om de handlinger på en side med en indlejret video
Gemmer oplysninger om brugen af indlejrede videoer, fx hvornår der klikkes på "Pause" og "Afspil"
Gemmer oplysninger om, hvordan du bruger Vimeo-afspillere
Gemmer og husker oplysninger om de indstillinger, du sætter på en indlejret videoafspiller
Gemmer oplysninger om, hvordan du bruger Vimeo-afspillere